open-index/open-wikipedia-markdown huggingface dataset:
Portforbud

**Portforbud** er forbud mot å oppholde seg utendørs til visse tider på grunn av uroligheter, som straff, ved pandemier eller lignende. Det er også en type unntakstilstand som kan erklæres av en regjering eller annen myndighet. Portforbudet pålegger visse eller samtlige personer å vende tilbake til sine hjem før et visst klokkeslett. Personer som trosser portforbudet, kan bli pågrepet av politi, militære eller annen ordensmakt.

Portforbud innføres gjerne som et forsøk på å gjenvinne ro og orden etter uroligheter, men kan også brukes som et middel til undertrykkelse av visse befolkningsgrupper (som for eksempel portforbudet det nasjonalsosialistiske Tyskland påla jødene).

## Se også
* Unntakstilstand

## Referanser


## Kilder
*
Kanchenjunga naturvernområde

**Kanchenjunga naturvernområde** er en «gave til jorden» og er en av de første naturvernområde i Nepal forvaltet av lokal befolkning. Naturvernområde omfatter ca. 2 035&nbsp;km² i den nordlige delen av Nepal, Taplejung.

## Eksterne lenker
* Kart over Taplejung-distriktet
* Kangchenjunga Conservation Area Project
Translitterasjon

**Translitterasjon** er omskriving av en tekst fra et alfabet til et annet. Translitterasjon er på denne måten en del av det større begrepet transkripsjon. Det tilstrebes ofte å la de to alfabetene motsvare hverandre tegn for tegn.

## Se også
* Translitterasjon av bulgarsk
* Romanisering

## Eksterne lenker
*
Kaggefoss kraftverk

**Kaggefoss kraftverk** er et vannkraftverk ved Kjølstadmoen  Modum kommune i Buskerud fylke.

Kraftverket utnytter et fall på 74 meter i Snarumselva. Det er et elvekraftverk uten eget reguleringsmagasin. Vannet ledes i en 2,5&nbsp;km lang tunnel fra inntaksmagasinet til kraftstasjonen.

Det er installert fire francisturbiner på totalt 88 MW. Normal årsproduksjon er på 612 GWh.

Kraftverket eies og driftes av Glitre Energi Produksjon (som eies av Glitre Energi AS og E-CO).

Kraftverket ble satt i drift i 1951. Det ble oppgradert og modernisert i 2014.

## Referanser


## Kilder
* 
* NVE vannkraftdatabase
* Å Energi: Våre kraftverk
* Glitre Energi: Kaggefoss
Geithusfoss kraftverk

**Geithusfoss kraftverk** er et vannkraftverk ved utløpet av Bergsjøen ved Geithus Modum kommune i Buskerud fylke.

Kraftverket ble satt i drift i 1961, og oppgradert i 2009.

Det utnytter et fall på  9,5 meter i Drammensvassdraget. Verket er et elvekraftverk uten eget reguleringsmagasin.

Det er installert en kaplanturbin på 14 MW. Normal årsproduksjon er på 99 GWh.

Kraftverket eies og driftes av Glitre Energi Produksjon. Selskapet eies indirekte av
Buskerud fylkeskommune og Drammen kommune.

## Referanser


## Kilder
* 
* NVE vannkraftdatabase
* Å Energi: Våre kraftverk
* Glitre Energi
Stalagmitt

**Stalagmitt** (fra gresk σταλαγμίτης (stalagmítēs); via gammelgresk σταλαγμίας (*stalagmías*), «slippe, sildre», og -ίτης (*-ítēs*) «som er knyttet til», «medlem av») er en type dryppstein (speleothemer) som vokser opp fra gulvet i enkelte kalkstensgrotter. De dannes ved at hver enkelt dråpe avsetter en forsvinnende liten mengde kalkspatt, variasjon i vanngjennomstrømning og luftgjennomstrømning avgjør form og hvor sakte de vokser. Er vannet også jernholdig kan det gi rustgul farge. 

Stalagmitt blir ofte forvekslet med stalaktitt, som vokser ned fra taket. Hvis stalagmitten er større en stalaktitten, er det gjerne raskere vanngjennomstrømning. Ved mindre vanngjennomstrømning avsettes mer av kalkspatten i stalaktitten, når dråpen faller fra grottetaket. 

## Annet
En huskeregel for å skille betegnelsene «stalaktitt» og «stalagmitt» er å se på bokstavene T og M i ordene, former som likner på henholdsvis en tapp som henger ned fra et tak og to tagger som stikker opp. 

## Rekord
Den største kjente stalagmitten i verden overstiger 70 meter (230 fot) i høyden og er i Son Doong-grotten i Vietnam.

## Referanser


## Eksterne lenker

* «Stalagmites», *The Virtual Cave*
Risikoaversjon

**Risikoaversjon** er motvilje til å ta risiko, eller en preferanse for sikker inntekt over usikker inntekt. Risikoaverse personer vil dermed foretrekke å en noe lavere sikker inntekt fremfor en høyere usikker inntekt.

## Se også
* Spillteori
* Statistikk
* Økonomi
ISSF 10 meter luftpistol

**10 m luftpistol** er en av skyteøvelsene i ISSF. Den er lik øvelsen 10 m luftrifle ved at programmet består av 60 skudd for kvinner og menn. Junior kvinner og junior menn skyter også 60 konkurranse skudd. Det er 15 minutter til fritt antall prøveskudd, før konkurranseserien på 60 skudd hvor man har 75 minutt skytetid til rådighet. Den ligner også på 50 m pistol på tross av den kortere avstanden og bruken av luftvåpen, og de fleste toppskyttere konkurrerer i begge øvelser.

Skiva er 10-delt og totalt 17&nbsp;cm i diameter, mens 10-eren har en diameter på 11,5 millimeter. I finaler er høyeste poengsum 10.9 poeng. I innledende konkurranse får en ikke desimalpoeng slik som luftrifle skyttere får.

## Gjeldende verdensrekorder

## Olympiske og verdensmestre (Menn)

## Olympiske og verdensmestre (Kvinner)

## Eksterne lenker
* OL-resultater i øvelsen  på sports-reference.com (menn)
* OL-resultater i øvelsen  på sports-reference.com (kvinner)
West Harrow

**West Harrow** er et område i bydelen Harrow i det nordvestlige London. Det er for det meste et boligområde, med noe næringsvirksomhet i ytterkanten og enkelte mindre butikker. 

Fram til 1900-tallet var West Harrow nesten bare åpen landsbygd. Da Uxbridgeutvidelsen på Metropolitan-linjen kom i 1904 og West Harrow undergrunnsstasjon ble åpnet i 1913 begynte en jevn økning av antallet boliger i området. De siste åpne plassene ble fylt i løpet av andre halvdel av 1900-tallet. 

Området har hatt et sterk musikalsk miljø, blant annet har pianisten og komponisten Rick Wakeman vokst opp her og per 2014 var det en rekke jazzmusikere som hadde sitt hjem her, blant annet jazzpianisten Alex Webb, saksofonisten Courtney Pine og bassisten Gary Crosby.
## Referanser
Gravfoss I kraftverk

**Gravfoss I kraftverk** er et vannkraftverk ved Geithus i Modum kommune i Buskerud fylke.

Kraftverket ble satt i drift i 1931, og utnytter et fall på  20 meter i Drammensvassdraget.

Verket er et elvekraftverk uten eget reguleringsmagasin, og utnytter vannet fra Tyrifjorden, Begna og Randsfjorden.

Installert effekt er 19 MW fra en francisturbin og en horisontal kaplanturbin. Normal årsproduksjon er på 35 GWh.

Den første kraftstasjonen som utnyttet fallet i fossen ble satt i produksjon i 1903. Demningen i elven ble utvidet i 1935. Verket fungerer nå som et flomkraftverk og mesteparten av vannet i elven utnyttes av det nyere Gravfoss II kraftverk.

Kraftverket eies og driftes av Glitre Energi Produksjon. Selskapet eies indirekte av Buskerud fylkeskommune og Drammen kommune.

## Referanser


## Kilder
* 
* NVE vannkraftdatabase
* Å Energi: Våre kraftverk
West Harrow undergrunnsstasjon

**West Harrow undergrunnsstasjon** er en stasjon i Londons undergrunnsbane. Den ligger i West Harrow i det nordvestlige London. 

Stasjonen betjener Uxbridgegrenen på Metropolitan-linjen, og ligger i sone 5. Linjen ble utvidet forbi stedet i 1904, og stasjonen åpnet 17. november 1913. 

|}
## Eksterne lenker
* West Harrow Underground Station Transport for London (Engelsk)
Bensheim

**Bensheim** er den største byen i det sydlige Hessen i Tyskland. Den nærmeste nabobyen er Darmstadt ca. 25&nbsp;km. nordlig.

## Referanser


## Eksterne lenker
* 
* https://web.archive.org/web/20081007220933/http://www.schloesser-hessen.de/schloesser/bensheim/bensheim.htm
Torolf Nordbø

**Torolf Nordbø** (født 31. desember 1956) er en humorist fra Finnøy. Han er også kjent under artistnavnene «*Han Innante*» og *Brakkvald Tolvstøkkje* fra Indre Erfjord. 

## Humorist
Nordbø er blant annet kjent for sine humorinnslag fra «Radio Innante» i radio og TV, og han har turnert med flere revyer i Sør-Norge. Han har gitt ut flere cd-er og to dvd-er. På 1980-tallet gjorde han en kort karriere med kristenrock-gruppa *Notlaget*. I 2003 fikk «Han Innante» humorprisen i Rogaland. Styret i Rogaland Mållag gav Nordbø målprisen for 2005. 

## Politisk engasjement
Nordbø var mangeårig medlem av Kristelig Folkeparti og har ved flere anledninger gjort seg bemerket som islamkritiker og innvandringsmotstander i den offentlige debatten. Dette skapte stor medieoppmerksomhet og refs fra eget parti. I desember 2016 meldte han overgang til Partiet De Kristne. 

I 2021 meldte han seg også ut av Partiet De Kristne. Han meldte seg da ikke inn i noe nytt parti.

## Publikasjoner
### Bøker
Forfatter/medforfatter av  bøker på Samlaget. 
**Møje Løye frå Han Innante* (2009) 
**Sydvest-humor frå Han Innante* (2010)
**Ei slags handbok i sunt bondevett* (2013)
**Snakk mindre, sei meir* (2015)

### CD-utgivelser
* *[[Magalaust]]* (1998)
* *[[Sjur, eg trur me snur (vol 2)]]* (2000)
* *[[Han Innante i Søren (vol 3)]]* (2002)
* *[[Han Innantes juli- og jule-CD (vol 4 1/2)]]* (2005)
* *[[Bakpå-lente ting]]* (2007)
* *[[Det kjærlege auga]]* (2010)
* *[[Spor av år]]* (2013) 

### Revyer utgitt på dvd
* *På bedringens rand* (2004)
* *I to-takt med tiden* (2005)

## Referanser


## Eksterne lenker
* Hjemmeside
Eldorado

***Eldorado*** (spansk: *El Dorado*, som betyr «den forgylte») opprinnelig *El Hombre Dorado* («den gylne mann»), *El Indio Dorado* («den gylne indianer») eller *El Rey Dorado* («den gylne konge») er et begrep brukt av europeere om *zipa'en*, høvdingen for muisca-folket i Colombia, som angivelig dekket seg med gullstøv og stupte i Guatavita-innsjøen som et innvielsesrite. Stedsnavnet Eldorado gikk fra å beskrives som en by, til å være et kongerike og til sist et keiserrike for denne gylne sagnkongen.

Rykter plasserte Eldorado et annet sted og førte til flere mislykkede ekspedisjoner sent på 1500-tallet etter en by kalt Manõa ved innsjøen Parimes bredder. Den mest kjente ekspedisjonen ble ledet av sir Walter Raleigh. Sagnet sendte også spanske *[[conquistador]]es* til Colombia, Venezuela og deler av Guyana og Nord-Brasil, på jakt etter sagnkongen og gullbyen hans. Disse ekspedisjonene bidro til at store deler av Sør-Amerika, blant annet Amazonas-elven, ble kartlagt. Innen starten av 1800-tallet var de fleste klar over at byen tilhørte eventyrenes verden.

*Eldorado* eller *El Dorado* er nå navn på en rekke steder - særlig gruvebyer - i Sør-Amerika, USA og andre land. Det er navnet på flere filmer, kinoer, tv-serier, musikkstykker, idrettslag og annet. Donald Duck og nevøene hans overraskes av selve sagnkongen; Donald ligger alt surret til offersteinen da redningen kommer.

## Referanser


## Se også
*Shangri-La
*Slaraffenland
*Paradis
*Utopia
En studie i rødt

:*For hørespillet se [[En studie i rødt (hørespill)]]*

***En studie i rødt*** (originaltittel: *A Study in Scarlet*) er en roman skrevet av Arthur Conan Doyle. Romanen var hans første roman om Sherlock Holmes og dennes følgesvenn Dr. John H. Watson.

Boken kom ut i norsk oversettelse i 1914; oversetter var Helge Krog.

## Handling
I romanens første del forteller Watson om hvordan han blir sendt hjem til England etter å ha blitt alvorlig såret som militærlege i Afghanistan. Gjennom en felles venn møter han Holmes for første gang, og ettersom de begge har for lite å leve av til å ha råd til en egen bopel, blir de to enige om å dele en leilighet i Baker Street. 

Ikke lenge etter at de har flyttet inn, får Holmes et brev fra Scotland Yard-agenten Tobias Gregson. En mann har blitt funnet død på en adresse nær Brixton Road. På tapetveggen over ham er ordet  «Rache» skrevet i rødt. I lommen til den drepte har det blitt funnet et knippe visittkort med navnet Enoch J. Drebber og en adresse i Cleveland, Ohio. Gregson opplyser at man ikke vet hvordan mannen døde; liket bærer ingen spor av ytre vold. Han ber Holmes komme til åstedet så snart som mulig.

Holmes' og Watsons første samarbeid blir oppgaven med å løse denne drapsgåten.

## Oppfølger

* *[[De fires tegn]]*

## Hørespill
I 1987 produserte NRK Radioteateret en dramatisert versjon av *[[En studie i rødt (hørespill)|En studie i rødt]]* med Nils Nordberg som regissør etter et manus av Michael Hardwick.

## Referanser
Bjørn Boysen

**Bjørn Boysen** (født 3. desember 1943 i Oslo, død 30. januar 2018 samme sted) var en norsk organist og professor ved Norges musikkhøgskole. Han begynte å studere orgel med domorganist Arild Sandvold i Oslo som 14-åring. Etter sin debut som konsertorganist i 1966 studerte han videre med Finn Viderø i København før han ble ansatt som lærer i orgelspill på Musikkonservatoriet i Oslo, senere Norges musikkhøgskole. Her var han lærer for en lang rekke norske organister. I perioden 1991-1998 var han rektor for Norges musikkhøgskole, og han ble utnevnt til professor i 1995. Han ble regnet for å være en av Norges fremste konsertorganister, og var fast organist i Oslo Konserthus. Boysen ble også mye brukt som ekspert ved bygging eller restaurering av orgler.

## Diskografi
* *[[Louis Vierne]]: Symphonies No. 1 & 4* på orgelet i Katarinakyrkan, Stockholm 1989
* *[[Bjørn Boysen spiller Arild Sandvold]]* på orgelet i Århus domkirke 2006
* *[[Charles-Marie Widor|Charles Marie Widor]]. The Last Organ Symphonies* på orgelet i Århus domkirke 2007
* *The 1723 Organ from Hoff* på Norsk Folkemuseum 2007
* *[[Johann Sebastian Bach|Bach]]: [[Orgelbüchlein]]* på Glogerorgelet i Kongsberg 2009
* *[[Johann Sebastian Bach|Bach]]: [[Leipzigkoraler|The “Leipzig” Chorals]]* på Glogerorgelet i Kongsberg 2011
* *[[Johann Sebastian Bach|Bach]]: [[Triosonater for orgel (Bach)|Trio Sonatas]]* på Glogerorgelet i Kongsberg 2014
* *[[Johann Sebastian Bach|Bach]]: [[Schübler-koralene|The Schübler Chorales]]* på Glogerorgelet i Kongsberg 2014
* *[[César Franck]]: Organ Works* på orgelet i Uranienborg kirke 2017

## Referanser
SMS «Pommern» (1905)

**SMS «Pommern»** var et tysk slagskip av «Deutschland»-klassen. Skipet var oppkalt etter den prøyssiske provinsen Pommern og bygget ved AG Vulcan i Stettin.

Under den første verdenskrig var SMS «Pommern» en del av den tyske Hochseeflotte og ble senket 1. juni 1916 under Jyllandsslaget av en torpedo fra den britiske jageren HMS «Faulknor».
Fylkesvei 5288

**Fylkesveg 5288** går mellom Turøy og Svelgen i Øygarden.

Frem til 2019 hadde veien betegnelsen fylkesvei 234 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Cecon

:*For den tidligere italienske skihopperen, se [[Roberto Cecon]]*
:*For den tidligere italienske skihopperen, se [[Mario Cecon]]*
**Cecon ASA** er et norsk selskap som fungerer som en uavhengig leverandør av undervannsinstallasjoner til internasjonale kunder. Selskapet var notert på Oslo Axess fra 26. juni 2007 til 9. september 2015 under tickeren *CECON*.

## Eksterne lenker
*
InvivoSense

**InvivoSense ASA** var et norsk medisinsk teknologiselskap som produserte patentert utstyr for kreftdiagnostikk. Selskapet ble grunnlagt under navnet OptoMed AS i 1998, skiftet navn til InvivoSense i juni 2006, ble notert på Oslo Axess den 6. juni 2007, strøket fra notering 15. desember 2009 og gikk konkurs i 2010.

InvivoSense fikk støtte fra Innovasjon Norge som et utviklingsprosjekt i samarbeid med Det norske radiumhospital.

## Referanser


## Eksterne lenker
*
Mons

**Mons** (IPA: ; nederlandsk og tysk *Bergen*) er en fransktalende kommune i provinsen Hainaut i Belgia. Den hadde  innbyggere per  og dekker et areal på 146,56&nbsp;km².

## Geografi
Kommunen Mons inkluderer de tidligere kommunene Ciply, Cuesmes, Flénu, Ghlin, Harmignies, Harveng, Havré,  Hyon, Jemappes, Maisières, Mesvin, Nimy, Nouvelles, Obourg, Saint-Denis, Saint-Symphorien, Spiennes og Villers-Saint-Ghislain.

## Kjente personer fra Mons
* Gilles Binchois, fransk-flamsk komponist (15. århundre)
* Jacques Du Brœucq, arkitekt og skulptør (16. århundre)
* Orlando di Lasso, fransk-flamsk komponist (16. århundre)
* Charles Plisnier, forfatter (20. århundre)

## Galleri

Image:070204 (90) Mons.JPG|Rådhuset på Grand-Place i Mons
Image:Mons beffroi JPG01B.jpg|Klokketårnet i Mons (UNESCOs WCH)
Image:Mons Col1JPG.jpg|Sainte-Waudru kollegiatkirke
Image:Mons 050424 JPG106.jpg|Blomstermarkedet på søndag
Image:0 Mons - Singe du Grand Garde (1).JPG|Apekatten store vakt
Image:Université de Mons Faculte Polytechnique de Mons (ehem. Collège de Houdain von 1587) in Mons (Bergen) in Belgien - Foto Wolfgang Pehlemann IMG 1700.jpg|Université de Mons, første bygning av Facultte Polytechnique


## Referanser


## Eksterne lenker
*
Tanja Logvin

**Tanja Logvin** (også skrevet *Tatjana Logwin*, født 25. august 1974) er en østerriksk håndballspiller. Hun spiller for Aalborg DH i Danmark, og er den største stjernen i klubben. Hun har tidligere spilt for Hypo Niederösterreich og Krim Ljubljana. Logvin scorer ofte mange mål, og er en sentral spiller på det østerrikske landslaget. Hun lagde blant annet 60 mål på de 5 kampene Østerrike spilte under VM 2005.

## Eksterne lenker
*
Anda

**Anda** er et område i Gloppen kommune i Nordfjord. I området ligger ferjeleiet mellom Anda og Lote, et sentralt knutepunkt der  krysser Nordfjorden. Sandane lufthamn ligger mot øst.

Ferjekaia ble åpnet med ombygget og omreguleres ferjetilløp fra nordvest i 2012. Tidligere var tilløpet fra øst.

Området ligger på gården Hjelmeset, som nå er delt i tre aktive bruk, og et mindre nedlagt bruk nord for flyplassen. Bruket nærmest ferjekaia er barndomshjemmet til verdensmester i langrenn, Odd-Bjørn Hjelmeset.

På Anda er en gravrøys uten funn datert til bronsealder.

## Etymologi
Navnet «Anda» har ukjent opphav. Det kan komme av at områdets profil, best sett fra sørsiden av Gloppefjorden. Området har form som minner om ei and, der hals, hode er området ved ferjekaia og nebbet mot fyret lengst i vest. Med litt velvilje synes dette også på bilder tatt fra nordvest (se bildet i artikkel). Kroppen er en skogkledd ås tilhørende gårdene på Hjelmeset.

Navnet kan også komme av «amd» eller «ama» av gni/skure, slik lignende navn er forklart i Nord-Norge.

Anda har gitt navn til gården Andenes (Gloppen) som trolig er en av de eldste i Gloppen og eldre enn Hjelmeset. Andenes er nevnt i skriftlig første gang i 1303.

## Heksebrenning

Gamle historier tilsier at Anda var brukt som område for heksebrenning. Det er plassert et heksemonument i området til minne om de kvinnene som ble brent her. Heksemonumentet er laget av billedkunstneren Stig Eikaas.

## Referanser
Hof fengsel

**Hof fengsel** (offisielt **Nordre Vestfold fengsel, avdeling Hof**) var et fengsel med lavere sikkerhetsnivå i Hof i Vestfold. Det ble nedlagt i 2019.

## Historikk
Eiendommen der fengselet lå har blitt benyttet til ulike formål i årenes løp. Etter andre verdenskrig var det Vestfold fjernhjelpleir som holdt til her. «Fjernhjelpleir» var en betegnelse brukt om anlegg driftet av Sivilforsvaret. Navnet Hof fjernhjelpkolonne ble også brukt. Da ble det blant annet avholdt repetisjonsøvelser på stedet for politireserven. Da stedet ble tatt i bruk som fengsel for promilledømte i 1973, ble navnet Hof Arbeidskoloni, endret til Hof fengsel i 2001.

Fengselet var et åpent fengsel omgitt av et gjerde i stedet for fengselsmurer. Fengselet hadde ordinær kapasitet på 109 plasser. De innsatte jobbet på dagtid inne i fengselet, og kunne fritt ha kontakt med hverandre. De sonet maksimalt dommer på ett års fengsel for blant annet vold, seksualforbrytelser, brudd på vegtrafikkloven (for eksempel fyllekjøring) og narkotikalovbrudd.

Stortinget vedtok 17. desember 2018 at fengselet skulle legges ned. Det ble lagt ned i 2019.

## Referanser


## Eksterne lenker
* Kriminalomsorgens presentasjon av Hof fengsel
* Narkorazzia i Hof fengsel &ndash; artikkel på VG Nett, 31. august 2007
* Kirkens bymisjon: Lavsikkerhetsfengsel
*Nordre Vestfold fengsel avdeling Hof, Kriminalomsorgen, utgitt på Vimeo 29. august 2017
Falabella

**Falabella** er verdens minste hesterase, og kan bli omkring 65–75&nbsp;cm. På grunn av høyden blir den brukt som kjørehest eller kjæledyr, og har et familievennlig og sindig temperament. Rasen stammer fra Argentina, er en varmblodshest og kan ha alle farger. Den har en forholdsvis spinkel beinstruktur.

Rasen er populær i USA, der mange har dem som kjæledyr. Den betraktes ikke som et egnet ridedyr, fordi hestens fysiske styrke er mindre enn vanlige hester. Falabella er ikke en ponni, men en minihest, og den kan gjerne bli opptil 30 eller 40 år gammel. Falabellaen har kun 17 ryggvirvler i stedet for de 18 som er vanlig hos andre hesteraser. Den har derfor også et par ribben mindre.

## Historie
Falabellaen er oppkalt etter familien Falabella, som avlet den fram på ranchen Recreo de Roca utenfor for Buenos Aires. Selv om rasen ikke er mere enn hundre år gammel, finnes det ingen opplysninger om hvordan rasen ble avlet fram. Det er derfor vanskelig å finne ut av rasens nøyaktige opprinnelse. En myte forteller at Falabella nedstammer fra en liten fullblodshest som familien hadde, og som ble avlet med de minste shetlandsponniene. En annen myte forteller, at Señor Falabella så en masse indianere når de hver dag kom for la hestene deres drikke i elven som renner gjennom familiens ranch. En dag la han merke til at de hadde en svært liten hingst med seg, og som hadde noe de kalte «dvergsyke». Señor Falabella syntes det var en merkelig og fascinerende hingst, kjøpte den og avlet fram små hester fra den til datteren sin.

## Referanser
Georg Sibbern

**Georg Christian Sibbern** (født 29. mars 1816 i Rygge, død 4. oktober 1901 i Rygge) var en norsk jurist, diplomat og statsråd, i 13 år Norges statsminister i Stockholm, sønn til Valentin Christian Wilhelm Sibbern.

## Liv og virke
Han var født og vokste opp på godset *[[Værne kloster]]* i Rygge, tok artium ved Oslo katedralskole i 1831, og ble cand.jur. i 1837. Fra 1838 arbeidet han som fullmektig ved den norske statsrådsavdelingen i Stockholm, og fra 1840 var han ansatt i utenrikstjenesten. Her arbeidet han i St. Petersburg 1842-1843, i København 1845-1847, i Haag 1847-1848, i London 1848-1850 og i Washington D.C. 1850-1856. I april 1858 ble Sibbern utnevnt til svensk-norsk ambassadør i Konstantinopel. Men 16. desember samme år ble han utnevnt til norsk statsminister (i Stockholm), et embete han først tiltrådte i juni 1859.

Som statsminister var Sibbern preget av vilje til samarbeid og fredelige løsninger.

Han var ambassadør i Paris 1878-1884, og levde deretter et stille liv på Værne kloster. Han var aktuell i flere roller ved regjeringsskiftene i 1880 og 1884, men kom likevel ikke med.

Han var svoger av sin forgjenger i Stockholm Frederik Due.

## Utmerkelser
Sibbern mottok en rekke ordener for sitt virke. I 1853 ble han utnevnt til ridder av St. Olavs Orden. Han ble 6. august 1860 av kongen forfremmet til storkors «for fortjenstfuld embedsvirksomhed». Sibbern var videre ridder av Serafimerordenen, kommandør av Nordstjerneordenen og kommandør av første klasse av Dannebrogordenen. Han innehadde storkors av den belgiske Leopoldsordenen, storkors av den franske Æreslegionen, storkors av den italienske Sankt Mauritius' og Sankt Lasarus' orden, ridder av Den nederlandske løves orden, storkors av den rumenske Stjerneordenen, storkors av den tunisiske Æresordenen og innehaver av første klasse (tilsvarende storkors) av den osmanske Mecidi-ordenen.

Hans våpenplate som serafimerridder henger fortsatt i Riddarholmskyrkan, Stockholm. På platen er malt hans slektsvåpen med rangkrone og valgspråket «Recte et suaviter» (både rettvist og mildt).

## Referanser


## Litteratur
* *Den Kongelige norske Sankt Olavs orden 1847-1947*,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947
* Hans Cappelen: «Norske Serafimerridderes våpenskjold», *[[Heraldisk Tidsskrift]]*, bind 2, side 239-240, København 1965-1969
* Per Nordenvall: *Kungliga Serafimerorden 1748-1998*, Stockholm 1998, side 316-317, med fargefoto av ridderplaten med Sibberns slektsvåpen som henger i Riddarholmskyrkan, Stockholm.

## Eksterne lenker
* 
* 
*  regjeringen.no: ''biografi''
Otis Davis

**Otis Crandall Davis** (1932–2024) var en amerikansk friidrettsutøver.

Davis begynte ikke med friidrett før han var 26 år, han spilte i flere år basketball for University of Oregon. To år senere var han i sitt livs beste form, og vant gull på 400 meter under OL 1960 i Roma, foran tyskeren Carl Kaufmann og sørafrikaneren Malcolm Spence. I finaleløpet satte han ny verdensrekord med tiden 44,9, og ble dermed den første løperen som brøt 45-sekundersgrensen.

På 4&nbsp;×&nbsp;400&nbsp;m stafett var han også med på å ta gull, sammen med lagkameratene Jack Yerman, Earl Young og Glenn Davis, foran lagene fra Tyskland og Britisk Vestindia.

## Referanser


## Eksterne lenker
* 
*
Arthur Wint

**Arthur Stanley Wint** (født 25. mai 1920 i Plowden, Manchester Parish, død 19. oktober 1992 i Linstead) var en jamaicansk friidrettsutøver.

Under OL 1948 i London vant han Jamaicas første OL-gull, og satte samtidig ny verdensrekord på 400 meter med tiden 46,2. På plassene bak fulgte landsmannen Herb McKenley og amerikaneren Mal Whitfield. På 800 meter tok han sølv, denne gangen bak Whitfield og foran franskmannen Marcel Hansenne. 

Under OL 1952 i Helsingfors tok han en ny sølvmedalje på 800 meter, igjen slått av Mal Whitfield, mens bronsemedaljen denne gangen gikk til tyske Heinz Ulzheimer. Under disse lekene tok Jamaicas lag gull på 4&nbsp;x&nbsp;400&nbsp;m stafett, sammen med lagkameratene Leslie Laing, Herb McKenley og George Rhoden. Vinnertiden var også ny verdensrekord.

## OL-medaljer
* 1948  London -  **Gull** i friidrett, 400 meter
* 1952  Helsingfors  -  **Gull** i friidrett, 4 x 400 meter stafett  Jamaica
* 1948  London  -  Sølv i friidrett, 800 meter
* 1952  Helsingfors -  Sølv i friidrett, 800 meter

## Referanser


## Eksterne lenker
* 
* Utførlig biografi
Anton Makarenko

**Anton Semjonovitsj Makarenko** (russisk Анто́н Семёнович Мака́ренко, født  i Bilopillja, død 1. april 1939) var en sovjetisk pedagog og forfatter. Han var en av grunnleggerne av det som ofte kalles den «sovjetiske pedagogikken». Han utviklet pedagogisk teori og metodikk basert på å trekke det produktive arbeidslivet inn i utdanningssystemet. Han fokuserte på oppdragelsen av barn i kollektiver. Hans kanskje mest kjente bok i Norge er «Vejen til Livet».

## Referanser


## Eksterne lenker
*
Arne Blystad

**Arne Blystad** (født 18. januar 1955) er en norsk skipsreder og investor.

Han er mest kjent som investor innen shipping- og rigg-sektoren, og har bl.a. samarbeidet med Øystein Stray Spetalen i det børsnoterte selskapet Global Geo Services. Han ble kjent sammen med sin bror Wilhelm Pihl Blystad på 80-tallet, men de havnet begge i store økonomiske vanskeligheter da de forsøkte å raide Anders Jahre-selskapet Kosmos. Gjelden etter dette mislykkede forsøket skal ha vært på rundt 250 millioner kroner. Etter dette mislykkede stuntet, måtte broren og han avvikle flere av sine selskaper.

Arne Blystad flyttet til USA og startet rederiet Blystad Shipping. Han flyttet tilbake til Norge i starten av dette årtusenet, og fikk da betydelig suksess innen shipping og offshore. Han er idag blant Norges rikeste personer med en formue på over 5 milliarder. Han har også begynt å investere i eiendom. Spesielt kjent er han for å ha vært gründer og initiativtager til Songa Offshore og Songa Drilling. 
Blystads hovedkontor er i Oslo.

I tidsskriftet *[[Kapital (tidsskrift)|Kapital]]*s utgitte liste over Norges 400 rikeste liste, havnet han i 2018 på en 44. plass med en anslått formue på 5,25 milliarder kroner.

I 2017 donerte Blystad 300 000 kroner til hver av Høyre og Fremskrittspartiet i valgkampbidrag.

Arne Blystad er gift med advokat Marianne Heien Blystad. Han er sønn av Arne Blystad sr.

## Referanser
Xylen

**Xylen** (*dimetylbenzen*) er et hydrokarbon har store likheter med toluen.  Stoffet er også kjent som *xylol*. 

Xylen består av en benzenring med to CH3-grupper. De finnes tre isomerer av stoffet, disse  kalles *ortoxylen*, *metaxylen* og *paraxylen*. Forstavelsen (orto-, meta-, para-) angir plasseringen til CH3-gruppene.

Ved romtemperatur er xylen er en fargeløs væske. Xylen finnes i blant annet i bensin og brukes som løsemiddel. De kjemiske egenskapene varierer noe fra isomer til isomer, smeltepunktet varierer fra -48°C (m-Xylene) til 13°C (p-Xylene). Kokepunktet er på ca. 140°C for alle de tre isomerene.

Xylen kan blant annet fremstilles fra steinkulltjære.
## Referanser
Randolph-familien

**Randolph-familien** var en viktig politisk familie med tilhold i Virginia, USA. Medlemmer av Randolph-familien bidrog til politikken i kolonien Virginia, og senere delstaten Virginia, etter at denne hadde blitt dannet. De første av Randolph-familien som kom til Amerika var Henry Randolph i 1643. Hans nevø, William Randolph, kom til Virginia som foreldreløs i 1669. Han bosatte seg på Turkey Island langs James-elven.

Medlemmer fra Randolph-familien i Virginia er gift med medlemmer av familiene Lee, Washington og Harrison, og inkluderer viktige politiske personligheter som president Thomas Jefferson, justitiarius ved Amerikas forente staters høyesterett John Marshall, Den kontinentale kongress første president Peyton Randolph og konføderal general Robert E. Lee.
Politisk familie

En **politisk familie** er en familie med flere medlemmer som er involvert i politikk, og da i første rekke politikk knyttet til valg. Medlemmene kan ha forbindelser ved blodsbånd eller inngifte; ofte går disse over flere generasjoner, eller at mange søsken er involvert.

Et kongehus eller et dynasti i et monarki regnes normalt ikke for å være en politisk familie.
Carl Gustaf Hammarskjöld

**Carl Gustaf Valdemar Hammarskjöld** (født 22. april 1865 i Tuna i Östergötland, død 27. februar 1940 i Stockholm) var en svensk politiker. Han var bror av Hjalmar Hammarskjöld, søskenbarn av Carl Hammarskjöld og Hugo Hammarskjöld og onkel til Dag Hammarskjöld.

Hammerskjöld utdannet seg til befal og var fra 1918 generalmajor og leder for 6:e arméfördelningen i Östersund. Han ble i 1922 utnevnt til leder for generalstaben, og ble i 1930 utnevnt til general. Han avsluttet samtidig de andre engasjementene.

Hammerskjöld representerte högern i 1918-1920 i andra kammaren og 1925-1932 i första kammaren. Han satt som forsvarsminister fra 27. oktober 1920 til 6. juni 1921.

## Referanser
Einar Røttingen

**Einar Johannes Røttingen** (født 7. februar 1963) er professor i utøvende musikk ved Griegakademiet, institutt for musikk, Universitetet i Bergen. Han har studert piano med Jiri Hlinka ved Bergen Musikkonservatorium og med David Burge ved Eastman School of Music hvor han tok graden *[[Master of Music]]*.

Røttingen har siden sin debut i 1987 vært solist med Bergen Filharmoniske Orkester og Sønderjyllands Symfoniorkester med dirigenter som Dmitri Kitayenko, Ari Rasilainen og Karsten Andersen. Han har i en årrekke medvirket bl.a. i Festspillene i Bergen og Troldhaugens konsertserier som solist og kammermusiker. Foruten i Norge har Røttingen vært på utallige konsertturneer og gitt mesterklasser i USA, Danmark og Japan i tillegg til konserter i Sverige, England, Tyskland, Italia, Romania og Slovenia. Han deltar årlig i kammermusikkserien i Dorf gamle skole i Danmark og ”Harald Sæverud Chamber Music Program” i Maine, USA.

I flere år hadde Einar Røttingen et samarbeid med komponisten Harald Sæverud, noe som resulterte i flere urfremførelser og innspillinger av samtlige verk for klaver og konsert for klaver og orkester med BFO. Han har også samarbeidet med, bestilt og urfremført en rekke verker av flere nålevende komponister. Av nyere innspillinger kan nevnes soloinnspillingen *Avgarde* og Crumbs Makrokosmos vol.III-IV. CD-ene *Hika* (med fiolinisten Trond Sæverud) og *Norwegian Variations* ble kåret til «Selection of the month» i henholdsvis The Strad og International Piano. Sistnevnte CD ble også kåret til «Record of the Year 2005» av The Grieg Society of Great Britain.

Einar Røttingen har mottatt Bergen kommunes Kulturpris og Robert Levins Festspillpris for sitt arbeid og sin profil som pianist og pedagog. 

## Eksterne lenker
* Om Røttingen på Universitetet i Bergens nettsider
Norges Bank Investment Management

**Norges Bank Investment Management** (**NBIM**) er en avdeling i Norges Bank som forvalter 
* Statens pensjonsfond utland (tidligere Statens petroleumsfond, også kalt Oljefondet) på oppdrag fra Finansdepartementet. Verdien av fondet var på 12 400 milliarder kroner i desember 2021.

* Mesteparten av Norges Banks valutareserver, med en markedsverdi på 185 milliarder kroner ved utgangen av 2009.

Statens petroleumsforsikringsfond ble avviklet ved utgangen av 2010, og kapital ble overført til Statens pensjonsfond utland.

Hovedvirksomheten foregår ved Norges Banks hovedkontor i Oslo. Avdelingen har også kontorer i New York, London, Shanghai og Singapore. Ved inngangen av 2013 hadde NBIM 320 ansatte.

Knut Kjær ledet denne enheten fra oppstarten i 1998 til utgangen av 2007. Fra 1. januar 2008 overtok Yngve Slyngstad, som hadde inntil da vært leder for aksjeavdelingen. I mars 2020 ble Nicolai Tangen ansatt som administrerende direktør, med tiltredelse i september.

## Referanser


## Eksterne lenker
* NBIMs hjemmesider
* Norges Bank
* Finansdepartementets nettsider om Statens pensjonsfond
FARA (selskap)

**FARA ASA** er et norsk IT-selskap som utvikler produkter innenfor kollektivtransportsektoren. Det ble etablert i 1998, da som en avdeling i Q-Free konsernet. I 2005 ble selskapet utskilt fra Q-Free til et eget selskap med navn FARA. De er mest kjent for sitt Elektroniske Billetteringssystem. De er ledende i Norden innenfor elektronisk billettering etter oppkjøpene av danske TNC Connect As og finske Buscom Oy i 2007 og svenske CPT Nordic AB i 2008. Deres produkter er bl.a. solgt til Storbritannia, Tyskland, Ungarn og Sveits i tillegg til de nordiske landene.

FARA har sin base i Trondheim, men har også kontor på Høvik og kontorer i Danmark, Finland og Polen.
## Eksterne lenker
*
Fylkesbibliotek

**Fylkesbiblioteket** er det regionale nivået i det norske folkebibliotekvesenet. Fylkesbiblioteket er hjemlet i Lov om folkebibliotek og ledes av en fylkesbiblioteksjef.

Fylkesbibliotekene yter bibliotekfaglig veiledning og assistanse til folke- og skolebibliotekene i fylket og rådgir de lokale myndighetene og bibliotekeierne. Fylkesbiblioteket arrangerer kurs og møter om bibliotekspørsmål. Fylkesbibliotekene ivaretar også tjenester som innebærer samordning og sambruk av boksamlinger som fjernlånsvirksomheten i fylket og organisering av det lokale lånesamarbeidet.

I tillegg har noen fylkesbibliotek driftsansvar for bokbuss – eller bokbåt og de har veiledningsansvar for skolebibliotek i videregående skole.

Fylkesbiblioteket er i noen tilfeller lokalisert sammen med et folkebibliotek som er *vertsbibliotek*, som regel i fylkeshovedstaden. Fylkes- og folkebiblioteket har felles katalog og mediesamlinger. I noen fylker er fylkesbiblioteket delt i en *utviklingsavdeling* som står for kurs- og veiledningsvirksomheten, og en *fjernlånsavdeling*, og disse to avdelingene kan være lokalisert separat.
George Rhoden

**Vincent George Rhoden** (1926–2024) var en jamaicansk friidrettsutøver.

I 1940- og 1950-årene var Rhoden en av flere suksessrike jamaicanske sprintere, sammen med Arthur Wint og Herb McKenley. Han deltok allerede under OL 1948 i London, men kom ikke til finalen verken på 100 meter eller 400 meter. Han var også med på Jamaicas lag på 4&nbsp;x&nbsp;400&nbsp;m stafett, men etter at Arthur Wint fikk en muskelstrekk, mistet laget sjansen til medalje.

22. august 1950 satte Rhoden ny verdensrekord på 400 meter i Eskilstuna, Sverige med tiden 45,8. Han vant også AAU-mesterskapet på 400 meter fra 1949 til 1951.

Under OL 1952 i Helsingfors vant Rhoden gullmedalje på 400 meter foran Herb McKenley og amerikaneren Ollie Matson. Gull ble det også på 4&nbsp;x&nbsp;400&nbsp;m stafett, sammen med lagkameratene Arthur Wint, Leslie Laing og Herb McKenley. Laget satte ny verdensrekord med tiden 3.03,9.

## OL-medaljer
* 1952  Helsingfors -  **Gull** i friidrett, 400 meter
* 1952  Helsingfors -  **Gull** i friidrett, 4 x 400 meter stafett  Jamaica

## Referanser


## Eksterne lenker
*
Glenn Davis

**Glenn Ashby Davis** (født 12. september 1934 i Wellsburg, Vest-Virginia, død 28. januar 2009) var en amerikansk friidrettsutøver.

Under de amerikanske uttakskonkurransene i 1956 satte Davis verdensrekord på 400 meter hekk med tiden 49,5. Dermed hadde for første gang en løper brutt 50-sekundersgrensen på denne distansen.

Davis vant i løpet av karrieren tre olympiske gullmedaljer. Under OL 1956 tok han gull på 400 meter hekk med tiden 50,1, og fire år senere gjentok han bedriften i Roma-OL, denne gang på tiden 49,3. Under disse lekene deltok han også på USAs vinnerlag på 4&nbsp;x&nbsp;400&nbsp;m stafett, sammen med Jack Yerman, Earl Young og Otis Davis.

## OL-medaljer
* 1956  Melbourne -  **Gull** i friidrett, 400 meter hekk  USA
* 1960  Roma -  **Gull** i friidrett, 400 meter hekk  USA
* 1960  Roma -  **Gull** i friidrett, 4 x 400 meter stafett  USA

## Referanser


## Eksterne lenker
*
Årets idrottskvinna

***Årets idrottskvinna*** var en utmerkelse som årlig ble utdelt til den svenske kvinnen man mente hadde gjort den fremste idrettsprestasjonen i løpet av året. Enkelte år ble prisen gitt til to kvinner. 

Utmerkelsen *Årets idrottskvinna* ble delt ut av *[[Stockholms-Tidningen]]* 1950&ndash;1964 og av *[[Idrottsbladet]]* i 1965. Fra 1978 til 2008 ble prisen delt ut av *[[Aftonbladet]]* i samarbeid med Riksidrottsförbundet.

## Mottagere

### 2000-tallet
*2008 – Pia Sundhage, fotball (leder)
*2007 – Anja Pärson, alpin skiidrett
*2006 – Susanna Kallur, friidrett
*2005 – Annika Sörenstam, golf
*2004 – Anja Pärson, alpint
*2003 – Carolina Klüft, friidrett
*2002 – Kajsa Bergqvist, friidrett
*2001 – Magdalena Forsberg, skiskyting
*2000 – Therese Alshammar, svømming

### 1990-tallet
*1999 – Johanna Sjöberg, svømming
*1998 – Malin Ewerlöf, friidrett
*1997 – Magdalena Forsberg, skiskyting
*1996 – Ludmila Engquist, friidrett
*1995 – Annika Sörenstam, golf
*1994 – Marie Svensson, bordtennis
*1993 – Marita Skogum, orientering
*1992 – Pernilla Wiberg, alpint 
*1991 – Pernilla Wiberg, alpint 
*1990 – Monica Westén, friidrett

### 1980-tallet
*1989 – Marita Skogum, orientering
*1988 – Liselotte Neumann, golf
*1987 – Marie-Helene Westin, langrenn
*1986 – Magdalena Tjernberg, handicapidrett (svømming)
*1985 – Annichen Kringstad, orientering
*1984 – Agneta Andersson, padling
*1983 – Lena Sulkanen, bowling
*1982 – Ann-Louise Skoglund, friidrett
*1981 – Annichen Kringstad, orientering
*1980 – Annelie Ahrenstrand, handicapidrett (svømming)

### 1970-tallet
*1979 – Marit Söderström, seiling
*1978 – Linda Haglund, friidrett

### 1960-tallet
*1965 – Kerstin Palm, fekting
*1964 – Toini Gustafsson, langrenn og Barbro Martinsson, langrenn 
*1963 – Ann-Christine Hagberg, svømming og Ulla Lindkvist, orientering
*1962 – Elly Löfstrand, ledelse
*1961 – Ewy Rosqvist, bilsport
*1960 – Jane Cederqvist, svømming

### 1950-tallet
*1959 – Sigrid Johansson, bueskyting
*1958 – Kate Jobson, svømming
*1957 – Evy Garsell, orientering og Maud Wirstam, orientering
*1956 – Sonja Edström, langrenn
*1955 – Ann-Sofi Colling, turn
*1954 – Birte Hansson, svømming
*1953 – May Lindquist, skyting
*1952 – Karin Lindberg, turn og Inga Löwdin, ledelse
*1951 – Sarah Thomasson, langrenn
*1950 – Mona-Lisa Englund, friidrett
Demokraatit

**Demokraatit** (dansk: *Demokraterne*) er et sosialliberalt politisk parti på Grønland. Partiet var imot Grønlands selvstyreordning og betoner et samarbeid med Danmark, men har sluttet seg til målet om selvstendighet.

Partiet ble stiftet den 28. november 2002 av tidligere Siumut-politiker Per Berthelsen, som ble partiets første formann. Under en ekstraordinær generalforsamling i 2007 tapte Berthelsen kampen om formannsvervet til Jens B. Frederiksen. En annen sentral politiker i Demokraatit i denne perioden var Palle Christiansen.

Ved valgene til Grønlands parlament, tidligere landsting, har Demokraatit hatt svært varierende oppslutning. Demokraatit har aldri vært representert i det danske Folketinget, der Grønland velger to representanter.

Demokraatit inngikk i 2025 en samarbeidsavtale med danske Liberal Alliance. I mars 2025 dannet partiene  Demokraatit, Inuit Ataqatigiit, Siumut og Atassut en koalisjonsregjering med  Jens-Frederik Nielsen som statsminister. Regjeringen ble godkjent 7. april 2025.

## Valghistorikk
;Parlaments-/landstingsvalg

;Folketingsvalg

## Referanser


## Eksterne lenker
* 
*
De fires tegn

***De fires tegn*** er en roman skrevet av Arthur Conan Doyle.
Det var hans andre roman om Sherlock Holmes av i alt fire romaner og 56 noveller.

## Handling
Den trofaste dr. Watson er bekymret. Hans gode venn; mesterdetektiven Sherlock Holmes, er i ferd med å forgå av mangel på saker som kan utfordre hans briljante intellekt. Han stimulerer sitt sinn med kokain og morfin, mens han venter på en sak som er verdig hans intelligens. Redningen kommer i skikkelse av en ung dame i nød med en merkelig og gåtefull historie og seks usedvanlige vakre og verdifulle perler sendt av en ukjent velgjører sammen med et brev. Damen er Mary Morstan, dr. Watsons fremtidige kone.

I brevet står det «Møt ved tredje søyle fra venstre utenfor Lycem-teateret klokken 7 i aften. Ta med to venner om de føler dem engstelig. De har lidd stor urett.»
Holmes og Watson blir med, og det viser seg at den ukjente er mr. Thaddeus Sholto som er sønn av Major Sholto som tjenestejorde sammen med Marys far i India. Han sier at hennes far var med på å finne en stor skatt, som nå er eid av Sholto familien. Etter at Majoren død har Thaddeus bestemt seg for å gi Mary hennes del av skatten. Men hun må være med tilbake til huset fordi Thaddeus' bror er ikke like lett å overtale.

Når de kommer til Sholto huset finner de Thaddeus' bror død. Han er drept av en torn i halsen. Skatten er borte, og de finner en lapp ved siden av den døde med «De fires tegn» på. Hvem har drept Thaddus' bror, hva betyr «De fires tegn», hvordan kom morderen seg inn i det lukkede rommet, hvor er skatten og hvem har laget de små fotsporene ved sengen og på loftet? 

Dette ble Sherlock Holmes og hans følgesvenn, dr. John H. Watson, andre kriminalsak sammen.

**Oppfølger**: Skandale i Bøhmen og andre Sherlock Holmes-eventyr

## Romanbestillingen
I 1889 kom en amerikansk magasinredaktør til London og inviterte to forfattere til middag. Den ene var en berømt irsk lyriker og skuespillforfatter, London-sosietetens vittige yndling. Den andre var en ukjent ung skotsk lege som et drøyt år tidligere hadde utgitt en liten bok med en ny detektiv i hovedrollen. De to var Oscar Wilde og Arthur Conan Doyle.

Wilde var, som vanlig, i sitt mest sprudlende ess. «De må se mitt siste teaterstykke», sa han til Doyle. «Det er storartet. Det er genialt». Doyle noterte i dagboken sin at Wilde måtte være gal. Men det endte i hvert fall med at begge forfatterne fikk bestilling på en roman. 

Wilde skrev *[[Bildet av Dorian Gray]],* og Conan Doyle skrev *De fires tegn* hvor han lånte noen trekk fra Wilde til to av fortellingens figurer, først og fremst til Thaddeus Sholto, men også til Sherlock Holmes.

## TV-adapsjoner
* 1905 - Adventures of Sherlock Holmes; or, Held for Ransom. Amerikansk stumfilm fra 1905, regissert av J. Stuart Blackton.
* 1923 - The Sign of Four, britisk stumfilm fra 1923 regissert av Maurice Elvey.
* 1984 - 1994: The Adventures of Sherlock Holmes. Britisk kriminalserie.

## Eksterne lenker
* ''Doyle, Wilde og Sherlock'' &ndash; artikkel av Nils Nordberg på www.nrk.no
Frankfurt-Hahn lufthavn

**Frankfurt-Hahn flyplass** (IATA: **HHN**, ICAO: **EDFH**) er en middels stor flyplass med én rullebane i Rheinland-Pfalz, omkring 120 km vest for Frankfurt.

Flyplassen brukes særlig av Ryanair. Den er også en viktig fraktflyplass, Aeroflot har flere forbindelser daglig. Også EgyptAir har daglig fraktforbindelse med Kairo.

## Historie
Hahn ble i 1951 anlagt av amerikanerne som en base under den kalde krigen.  I 1993 ble flyplassen overlevert til sivile tyske myndigheter.

## Destinasjoner

## Referanser
Internet Architecture Board

**Internet Architecture Board** (IAB) er komiteen som av Internet Society (ISOC) er tildelt ansvaret for oppsyn med den tekniske og ingeniørmessige utviklingen av Internett. 

IAB har oppsyn med et antall arbeidsgrupper (Task Forces), hvorav de viktigste er Internet Engineering Task Force (IETF) og Internet Research Task Force (IRTF).

Organet som etterhvert ble til IAB ble opprinnelig dannet av USA’s forsvarsdepartement's Defense Advanced Research Projects Agency (DARPA) under navnet *Internet Configuration Control Board* i 1979, som i september 1984 ble til *Internet Advisory Board* og i mai 1986 *Internet Activities Board* (navnet ble endret, men forkortelsen bestod). Til slutt ble det *Internet Architecture Board*, under ISOC, i januar, 1992, som en del av Internetts overgang fra å være et organ underlagt USA’s regjering til en internasjonalt, offentlig enhet.

## IAB’s aktiviteter

For tiden omfatter IAB's ansvar følgende: 

*Oppsyn med arkitektur: IAB sørger for oppsyn med, og fra tid til annen kommentarer til, aspekter ved arkitekturen for nettverksprotokollene og prosedyrene som benyttes av Internett. 

*Oppsyn med og ankeinstans for standard-prosesser: IAB sørger for oppsyn med prosessen som benyttes for å opprette standarder for Internett. IAB fungerer også som ankeinstans for klager over feilaktig utførelse av standard-prosessen, ettersom de er ankeinstans når det gjelder standard-avgjørelsene vedtatt av Internet Engineering Steering Group (IESG).

*Request for Comments-serien: IAB er ansvarlig for redaksjonell ledelse og publikasjon av dokumentserien Request for Comments (RFC).

*Internet Assigned Numbers Authority (IANA): Sammen med Internet Corporation for Assigned Names and Numbers (ICANN) er IAB ansvarlig for administrasjon av tildelingen av IETF-protokollparameterverdier av IANA. 

*Eksterne forbindelser: IAB fungerer som representant for IETF’s interesser i forbindelse med forhold til andre organisasjoner som har å gjøre med standarder og andre tekniske og organisatoriske emner som vedrører Internett på verdensbasis. 

*Rådgiver til Internet Society: IAB fungerer som en kilde til råd og veiledning til styret og tjenestemenn innen ISOC vedrørende tekniske, arkitekturmessige og prosedyremessige spørsmål, og også (hvis formålstjenlig) spørsmål vedrørende regelverk, som angår Internett og teknologiene som Internett er bygget på. 

*Godkjenning av Internet Engineering Steering Group: IAB godkjenner IETF’s leder (Chair) og IESG’s områdedirektører (Area Directors), på bakgrunn av nominasjoner gitt av IETF’s nominasjonskomite. 

*Valg av leder for Internet Research Task Force: IAB velger en leder (Chair) for IRTF for en fornybar toårsperiode. 

## Litteratur
* Carpenter, Brian (editor), *Charter of the Internet Architecture Board* (RFC 2850, May 2000)

## Eksterne lenker
* 
* A Brief History of the Internet Advisory / Activities / Architecture Board
* Liste over IAB-medlemmer
Atuarfik Erinaq

**Atuarfik Erinaq** er den eneste skolen i bygda Narsamijit, som er Grønlands sydligste bygd. 

Bygda har ca. 125 innbyggere, og skolen hadde 25 elever i skoleåret 2005/06.